钦定古今图书集成/历象汇编/庶征典/第145卷 > 《梦为鱼赋》〈以故知人生不似鱼乐为韵〉王棨
## 钦定古今图书集成/历象汇编/庶征典/第145卷 > 《梦为鱼赋》〈以故知人生不似鱼乐为韵〉王棨

梁。世子以体道安居，逍遥有馀，宴息而魂交成梦，分
明而身化为鱼。恍若有忘，顾物我以何异；悠然而逝，
失形骸之所知。其初也，漏滴寒城，月笼凉牖。悄尔人
静，溘焉夜久。于银屏既设之所，是角枕已攲之后。遽
因神遇，能游之质斯成；渐觉形迁，相望之心曷不是
则髣髴川阔，依稀浪轻。始讶沈浮而在此，俄惊鬐鬣
“以俱生。”恍兮惚兮，岂悟益刀之兆；今夕何夕，空怀畏
网之情。由是涵泳无疑，噞喁未已。值良夜之寂寂，溯
清波之唯唯。腹上之松俯映，在藻虽殊；怀中之日旁
明，衔珠稍似。既掉赪尾，还张紫鳞。维熊维罴而自远，
有鳣有鲔以相亲。沙际禽去，汀旁草春。遇周公而疑
为钓叟，逢傅说而谓是渔人。于时砌竹无风，庭梧有
露，既异为云之事，空惊微雨之故。翻成浪迹，全忘枕
上之身，却忆浮生；宁异辽东之趣。其梦也何乐如之，
其觉也何愁若斯？复是鱼由我变，抑当我本鱼为。庄
生化蝶之言，昔时未信；公子为乌之验，今日方知。悲
夫何事？蘧然欲思《咸若》，良由尘世之多故，难及深渊
之或跃。人兮不因一“梦之中，岂信濠梁之乐。”